Iste sistema se desembolicó en o Reino d'Aragón en o sieglo XI y perduró dica o sieglo XII, entrando en crisi en primerías d'o sieglo XIII. En o Reino d'Aragón o rei recompensaba l'auxilio melitar y a fidelidat d'os suyos barons con a cesión de tierras ta que las administrasen en nombre suyo. Os barons se quedaban as rentas d'as tierras cedidas y n'entregaban una parti a o rei. Por meyo d'iste sistema o rei guaranciaba a fidelidat y subsistencia d'os suyos barons. O conchunto de tierras cedidas en tinenza formaba a honor regalis.